
Dėl daugiabučio namo Taikos g. 28 balsavimo raštu dėl administratoriaus pasirinkimo
Informuojame, kad atsižvelgiant į tai, kad Valstybės įmonės Registrų centras Juridinių asmenų registro tvarkytojo sprendimu Daugiabučio namo savininkų bendrija „Nida, Taikos g. 28“ yra išregistruota, organizuojamas daugiabučio namo Taikos g. 28, Neringa (toliau – Namas) patalpų savininkų balsavimas raštu dėl administratoriaus pasirinkimo.
Balsavimo organizatorius: Neringos savivaldybės administracija, kontaktinis tel. (0 469) 51 153, el. p. aina.kisieliene@neringa.lt.
Svarstomas klausimas: Dėl administratoriaus pasirinkimo.
Balsavimo laikotarpis: nuo 2026-08-06 iki 2026-08-19. 
Biuletenio grąžinimo būdai:
1. išsiunčiant Neringos savivaldybės administracijai paštu adresu, Taikos g. 2, LT-93123, Neringa;
2. pristatant Neringos savivaldybės administracijai, Taikos g. 2, Neringa;
3. pasirašytą ir nuskenuotą ar nufotografuotą biuletenį, arba užpildytą ir elektroniniu parašu pasirašytą balsavimo raštu biuletenį išsiunčiant el. paštu daugiabuciubalsavimai@neringa.lt 
PASTABA. Siunčiant užpildytą biuletenį el. paštu būtina pateikti duomenis (nurodyti vardą, pavardę, patalpos numerį), kurie leistų identifikuoti, kad biuletenį pateikė patalpos savininkas. Biuletenis turi būti siunčiamas iš patalpos savininko el. pašto dėžutės. Jeigu kartu pateikiami ir kitų patalpų savininkų biuleteniai, turi būti pateiktas jų laisvos formos rašytinis sutikimas dėl biuletenių grąžinimo.
Balsų skaičiavimo data ir vieta: 2026-08-26, Taikos g. 2, Neringa.
Balsus skaičiuos balsavimo organizatoriaus sprendimu iš 3 asmenų sudaryta Balsų skaičiavimo komisija, kuri kviečia patalpų savininkų atstovą, išrinktą teisės aktų nustatyta tvarka ar kitą patalpų savininką dalyvauti balsų skaičiavime. Prašymas raštu dėl dalyvavimo komisijoje iki 2026-07-28 turi būti atsiųstas paštu Taikos g. 2, Neringa ar el. paštu aina.kisieliene@neringa.lt 
Informaciją apie teisės aktų nustatyta tvarka atrinktus pretendentus administruoti daugiabučius namus galite rasti tinklalapyje: https://neringa.lt/gyventojui/bendrojo-naudojimo-objektu-administravimas/60 
Detali informacija apie balsavimą bus pateikta Namo butų ir kitų patalpų savininkams kartu su balsavimo raštu biuleteniu į pašto dėžutes. Pranešimas skelbiamas interneto svetainėje www.neringa.lt → Gyventojui→ Bendrojo naudojimo objektų administravimas→ Daugiabučių valdymo naujienos ir Namo skelbimų lentose.
ĮSPĖJIMAS DĖL BALSAVIMO BIULETENIŲ: Informuojame, kad vadovaujantis Lietuvos Respublikos baudžiamojo kodekso 300 straipsniu, dokumentų suklastojimas ir disponavimas suklastotu dokumentu yra laikomas nusikalstama veika. Pastebėjus galimus neatitikimus ar įtartinas aplinkybes, susijusias su balsavimo biuleteniais (pavyzdžiui: galimi parašų suklastojimai, neteisėtas balsų skaičiaus keitimas, biuletenių pildymas už kitus asmenis ir pan.), tai gali būti traktuojama kaip dokumentų klastojimas, už kurį taikoma baudžiamoji atsakomybė. Nustačius galimus nusikalstamos veikos požymius, nedelsiant kreipkitės į policiją, arba Neringos savivaldybės administraciją.

